
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 77 

10 Απριλίου 1998 


ΠΕΡΙΕΧΟΜΕΝΑ 


ΒΟΥΛΗ ΤΩΝ ΕΛΛΗΝΩΝ 

Περί δημοσιεύσεως ατην Εφημερίδα της Κυβερνήσε- 
ως αποφάσεωςτης Ολομέλειαςτης Βουλής «Γιατο 
έτος Ρήγα Φεραίου-Βελεσπνλή και Διονυσίου Σο¬ 
λωμού» . 

ΠΡΟΕΔΡΙΚΑ ΔΙΑΤΑΓΜΑΤΑ 

83. Υπαγωγή του Οργανισμού Διαχείρισης Δημοσίου 

Υλικού (ΟΔΔΥ) στις διατάξεις του Νόμου 
2414/1996 «εκσυγχρονισμός των Δημοσίων Επιχει¬ 
ρήσεων και Οργανισμών και άλλες διατάξεις».. 

84. Προσαρμογή της νομοθεσίας προς τις διατάξεις 
του Κανονισμού (ΕΟΚ) αριθ. 4055/86 του Συμβου¬ 
λίου της 22ας Δεκεμβρίου 1986 για την εφαρμογή 
της αρχής της ελεύθερης παροχής υπηρεσιών 
στον τομέα των θαλασσίων μεταφορών μεταξύ 
κρατών-μελών και μεταξύ κρατών-μελών και τρίτων 

χωρών...-.;■ 

85 Τοποθετήσεις, μεταθέσεις, αποσπάσεις και λοιπές 
μετακινήσεις του αστυνομικού προσωπικού κατά 
τροποποίηση των διατάξεωντου Π.Δ. 69/1997. 


ΒΟΥΛΗ ΤΩΝ ΕΛΛΗΝΩΝ 


Περί δημοσιεύσεως στην Εφημερίδα της Κυβερνήσε- 
ως αποφάσεωςτης Ολομέλειαςτης Βουλής «Γιατο 
έτος Ρήγα Φεραίου - Βελεστινλή και Διονυσίου Σο¬ 
λωμού». 

Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1 Το άρθρο 65 του Συντάγματος. 

2. Την από 4 Δεκεμβρίου 1997 ομόφωνη απόφαση της 

Διάσκεψης των Προέδρων. 

3. Την κατά τη ΡΗ' συνεδρίαση της 31ης Μαρτίου 1998 
ομόφωνη απόφαση της Ολομέλειας της Βουλής των Ελ- 

λήνων. , 

4. Το άρθρο 91 του Κανονισμού της Βουλής (Μέρος Β ), 

Παραγγέλλουμε: 


Τη δημοσίευση στην Εφημερίδα της Κυβερνήσεως της 
αποφάσεως αυτής, που έχει ως εξής: 

ΑΠΟΦΑΣΗ 

ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ ΤΟΝ ΕΛΛΗΝΩΝ 
Η ΒΟΥΛΗΤΩΝ ΕΛΛΗΝΩΝ 

ή Έχοντας υπόψη: 

1. Τα άρθρα 65,70 και 72 παρ. 1 του Συντάγματος. 

2. Τα άρθ ρα 11 παρ. 4 και 120 παρ. 7 του Κανονισμού της 
Βουλής (Μέρος Κοινοβουλευτικό) σε συνδυασμό προςτα 
άρθρα92,119παρ.2περίπτωση ιη'και123παρ. ΙτουΚα¬ 
νονισμού της Βουλής (Μέρος Β'). 

3. Την από 17.12.1997 ομόφωνη απόφαση της Ολομε- 

2 λείας της Βουλής με την οποία ανακηρύχθηκε το έτος 
1998 ως έτος «Ρήγα Φεραίου - Βελεστινλή και Διονυσίου 
Σολωμού». 

4. Τις υπ’ αριθ. 7804/6221/12.12.1997, όπως συμπλη¬ 
ρώθηκε με την υπ’ αριθμ. 7991/6374/29.12.1997 και 
8083/6409/31.12.1997 αποφάσεις του Προέδρου της 
Βουλής, με τις οποίες συγκροτήθηκαν Ειδικές Διακομμα- 

3 τικές Επιτροπές υπό την Προεδρία του Προέδρου της 
Βουλής, με αντικείμενο την οργάνωση των εκδηλώσεων 
γιατη συμπλήρωση 200 ετών από το θάνατο του ΡήγαΦε- 
ραίου- Βελεστινλή και 200 ετών από τη γέννηση του Διο¬ 
νυσίου Σολωμού αντίστοιχα. 

5. Τις υπ' αριθ. 7885/6286/17.12.1997 και 841/613/ 
20.2.1998 αποφάσεις του Προέδρου της Βουλής με τις ο¬ 
ποίες συστάθηκε ομάδα Εργασίας από υπαλλήλους της 
Βουλής και άλλους ειδικούς για στήριξη του έργου των α¬ 
νωτέρω Διακομματικών Επιτροπών. 

6. Την από 11.3.1997 απόφαση των Διακομματικών Επι¬ 
τροπών και τις σχετικές εισηγήσεις της ομάδας υπηρε¬ 
σιακών παραγόντων. 

7. Την ομόφωνη απόφαση της Διάσκεψης των Προέ¬ 
δρων (Συνεδρίαση της 4.12.1997). 

8. Τις γραμμένες στον Προϋπολογισμό της Βουλής πι¬ 
στώσεις, αποφασίζει ομόφωνα: 

1 Εγκρίνει την κάλυψη από τον προϋπολογισμό της 
Βουλής και μέσα στα πλαίσια αυτού της εν γένει δαπάνης 

που θα απαιτηθεί για την πραγματοποίηση των συναφών 
με την προαναφερόμενη τιμητική δραστηριότητα της 
Βουλής, έργων, εργασιών και εκδηλώσεων και ενδεικτι- 
κώς α) έκδοση των «Απάντων» Ρήγα και Σολωμού, ξεχω¬ 
ριστά, β) έκδοση των «Απάντων» Ρήγα και Σολωμού σε 

ΘΘ-ΡΟΜ, στο οποίο θα περιληφθεί και οπτικοακουατικό 
τμήμα με την τιμητική συνεδρίαση της Βουλής, γ) επα- 
νέκδοση της Χάρτας του Ρήγα σε 12 φύλλα κατά αντίτυ¬ 
πα, δ) φιλοτέχνηση της προσωπογραφίας του Ρήγα και 
του Σολωμού (ξεχωριστά), ε) αφίσες με τηνεικόνα του Ρή¬ 
γα και του Σολωμού αντιστοίχως, κυρίως για σχολεία, στ) 
δύο σύντομα κείμενα ιστορικής παρουσίασης του Ρήγα 
και του Σολωμού αντιστοίχως, προκειμένου να αποστα¬ 
λούν στα σχολεία για να αποτελέσουν έναυσμα για οργά¬ 
νωση τιμητικών εκδηλώσεων για τις δύο αυτές ιστορικές 
προσωπικότητες. Στα κείμενα θα προστεθεί και ανθολό- 
γημααπότα έργα των δύο τιμωμένων, ζ) εικονογραφημέ¬ 
νο κείμενο που θα αναφέρεται στη ζωή και το έργο του 
Ρήγα και θα προορίζεται κυρίως για παιδιά, η) έκθεση 
στην αίθουσα Ελευθερίου Βενιζέλου, θ) αναμνηστική σει¬ 
ρά τηλεκαρτών, ι) εκπαιδευτικά παιχνίδια στο Διαδίκτυο 
(Ιπίβπτθΐ) που θα αναφέρονται στο Ρήγα και το Σολωμό, 
ξεχωριστά, ια) έκδοση μεταλλίων με τα πρόσωπα του Ρή¬ 
γα και του Σολωμού, ιβ) διαγωνισμό ζωγραφικής μεταξύ 
των παιδιών του Δημοτικού των Επτανήσων (έμπνευση α¬ 
πό την ποίηση του Σολωμού) και της Θεσσαλίας (έμπνευ¬ 
ση από το έργο και τη ζωή του Ρήγα) και έκθεση στη Βου¬ 
λή με τα έργα που θα επιλεγούν από επιτροπή ειδικών κα¬ 
θώς και φιλοξενία από τη Βουλή των αντίστοιχων, μαθητών 
και των συνοδών τους, ιγ) ηχογράφηση μουσικών έργων 
με ποίηση Ρήγα και Σολωμού, ιδ) επίσκεψη κοινοβουλευτι¬ 
κής αντιπροσωπείας στο Βελιγράδι, για απόδοση τιμής 
στο χώρο όπου δολοφονήθηκε ο Ρήγας, ιε) μετάφραση 
στις βαλκανικές γλώσσες ανθολογίου από το έργο του Ρή¬ 
γα και ιστ) κάθε άλλη αναγκαία εκδήλωση στο πλαίσιο υ¬ 
λοποίησης του προγράμματος του έτους «Ρήγα Φεραίου- 
Βελεσπνλή και Διονυσίου Σολωμού». 

2. Εξουσιοδοτεί τον Πρόεδρο της Βουλής να καθορίζει 
με αποφάσεις του τις επιμέρους εργασίες ή δραστηριό¬ 
τητες του προγράμματος «Έτος Ρήγα Φεραίου - Βελε- 
στινλή και Διονυσίου Σολωμού», καθώς και την αντίστοιχη 
σχετική δαπάνη, την αμοιβή τρίτων φυσικών και νομικών 
προσώπων ή φορέων που θα αναλάβουν να συμμετά- 
σχουν ή θα υποστηρίξουν με οποιοδήποτε τρόπο και σ’ ο- 
ποιοδήποτε στάδιο το εν λόγω πρόγραμμα, καθώς και κά¬ 
θε άλλη αναγκαία λεπτομέρεια ή ερμηνευτικό κενό, για 
την εφαρμογή της προηγούμενης παραγράφου. 

3. Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 7 Απριλίου 1998 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 

- ♦—- 

ΠΡΟΕΔΡΙΚΑ ΔΙΑΤΑΓΜΑΤΑ 

- ( 2 ) 

Υπαγωγή του Οργανισμού Διαχείρισης Δημοσίου Υλικού 
(ΟΔΔΥ) στις διατάξεις του Νόμου 2414/1996 «εκσυγ¬ 
χρονισμός των Δημοσίων Επιχειρήσεων και Οργανι¬ 
σμών και άλλες διατάξεις». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 2414/1996 για τον εκσυγχρονι¬ 


σμό των Δημοσίων Επιχειρήσεων και Οργανισμών και άλ¬ 
λες διατάξεις (ΦΕΚ 135/Α/1996) και ειδικώτερα της παρα¬ 
γράφου 2 του άρθρου 1 του νόμου αυτού. 

2. Την 1107147/1239/006Α/4.9.96 απόφαση του Πρω¬ 
θυπουργού καιτου Υπουργού Οικονομικών «Ανάθεση αρ¬ 
μοδιοτήτων Υπουργού Οικονομικώνστους Υφυπουργούς 
Οικονομικών». 

3 Το γεγονός ότι από την έκδοση του Προεδρικού αυ¬ 
τού Διατάγματος δεν προκαλείται δαπάνη σε βάρος του 
Κρατικού Προϋπολογισμού. 

3. Την υπ’ αριθ. 34/1997 γνωμοδότηση του Συμβουλίου 
της Επικράτειας, μετά την πρόταση του Υπουργού Εθνι¬ 
κής Οικονομίας και του Υφυπουργού Οικονομικών, απο¬ 
φασίζουμε: 

Άρθο μόνο 

Υπάγουμε τον Οργανισμό Διαχείρισης Δημόσιου Υλι¬ 
κού (ΟΔΔΥ) στις διατάξεις του Ν. 2414/1996 για τον εκ¬ 
συγχρονισμό των Δημοσίων Επιχειρήσεων και Οργανι¬ 
σμών. 

Στον Υπουργό Εθνικής Οικονομίας αναθέτουμε τη δη¬ 
μοσίευση του παρόντος Διατάγματος. 

Αθήνα, 2 Απριλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΓΙΑΝΝΟΣ ΠΠΑΝΤΩΝΙΟΥ ΓΕΩΡΓΙΟΣ ΔΡΥΣ 

-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 84 

Προσαρμογή της νομοθεσίας προς τις διατάξεις ταυ Κα¬ 
νονισμού (ΕΟΚ) αριθ. 4055/86 του Συμβουλίου της 
22ας Δεκεμβρίου 1986 για την εφαρμογή της αρχής 
της ελεύθερης παροχής υπηρεσιών στον τομέα των 
θαλασσίων μεταφορών μεταξύ κρατών-μελών και με¬ 
ταξύ κρατών-μελών και τρίτων χωρών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Το άρθρο 4 του Ν. 1338/83, όπως τροποποιήθηκε με 
το άρθρο 6 παρ. 4 του Ν. 1440/84 (ΦΕΚ 70/Ά ), τις διατά¬ 
ξεις του άρθρου 65του Ν. 1892/90 (ΦΕΚ 101/Α) και το άρ¬ 
θρο 19 του Ν. 2367/95 (ΦΕΚ 261/Α). 

β) Τις διατάξεις του άρθρου 27 του Ν. 2081/92 (ΦΕΚ 
154/Α) με το οποίο προσετέθη το άρθρο 29Α στο Ν. 
1558/85 (ΦΕΚ 137/Α) και τροποποιήθηκε από το άρθρο 1 
παρ. 2α του Ν. 2469/97 (Α 38). 

Υ) Το άρθρο δεύτερο του Ν. 2155/93 (ΦΕΚ 
104Α/18.6.93). 

δ) Το γεγονός ότι από τις διατάξεις του παρόντος Δια¬ 
τάγματος ουδεμία επιβάρυνση προκύπτει σε βάρος του 
Κρατικού Προϋπολογισμού. 

ε) Την αριθ. 330/10.7.97 γνωμοδότηση του Συμβουλίου 
Εμπορικού Ναυτικού. 

στ) Τις αριθ. 488/1997 και 35/1998 γνωμοδοτήσεις του 
Συμβουλίου της Επικράτειας, ύστερα από πρόταση των 
Υπουργών Εθνικής Οικονομίας, Δικαιοσύνης και Εμπορι¬ 
κής Ναυτιλίας, αποφασίζουμε: 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο Μόνο 

Στο άρθρο 165 παρ. 2 του ΚΔΝΔ (ΝΔ 187/73) και προ- 
κειμένου αυτό να προσαρμοστεί στις διατάξεις του αριθ. 
4055/86 Κανονισμού (ΕΟΚ) του Συμβουλίου της ^2ας Δε¬ 
κεμβρίου 1986, προστίθενται τα ακόλουθα εδάφιά; 

Ο όρος της αμοιβαιότητας δεν ισχύει για υπηκόους των 
κρατών μελών εγκατεστημένους σε κράτος - μέλος της 
Ευρωπαϊκής Κοινότητας. Το αυτό ισχύει για υπηκόους 
των κρατών - μελών εγκατεστημένους έκτος Κοινότητας 
και για ναυτιλιακές εταιρείες εγκατεστημένες έκτος Κοι¬ 
νότητας και ελεγχόμενες από υπηκόους κράτους-με- 
λους, εάν τα πλοία τους έχουν νηολογηθεί σ’ αυτοτο κρά¬ 
τος μέλος σύμφωνα με την νομοθεσία του. 

Οι διατάξειςτου ανωτέρω εδαφίου ισχύουν, ομοίως, και 
για υπηκόους των Κρατών-μελώντης Ευρωπαϊκής Ζώνης 

Ελευθέρων Συναλλαγών, πλην Ελβετίας. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 3 Απριλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 


ΕΘΝΙΚΗΣ ΟΙΚΟΝΟΜΙΑΣ 

ΓΙΑΝΝΟΣ ΠΠΑΝΤΩΝΙΟΥ 


ΔΙΚΑΙΟΣΥΝΗΣ 

Ε. ΓΙΑΝΝΟΠΟΥΛΟΣ 


ΕΜΠΟΡΙΚΗΣ ΝΑΥΤΙΛΙΑΣ 

ςτυαρος αρ. ΣΟΥΜΑΚΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 85 
Τοποθετήσεις, μεταθέσεις, αποσπάσεις και λοιπές μετα¬ 
κινήσεις του αστυνομικού προσωπικού κατα τροπο¬ 
ποίηση των διατάξεων του Π.Δ. 69/1997. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη ; 

1 Τις διατάξειςτου άρθρου 11 παρ. 1 εδαφ. δ , στ και θ 
του Ν. 1481 /1984 (Α'-152), όπως αντικαστάθηκε με το άρ¬ 
θρο 1 παρ. 1 του Ν. 1590/1986 (Α- 49). 

2 Τις διατάξεις του άρθρου 29Α του Ν. 1558/1985 Κυ¬ 
βέρνηση και Κυβερνητικά Όργανα ”, όπως προοτεθηκε 
με το άρθρο 27 του Ν. 2081/1992 (Α'- 154) και τροποποι¬ 
ήθηκε με το άρθρο 1 παρ, 2α του Ν. 2469/1997 (Α - 38). 

3. Το γεγονός ότι από τις διατάξεις του παρόντος δια- 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

4. Την υπ αριθμ. 183/1988 ννωμοδοτηση του Συμβουλί¬ 
ου της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε. 

Άρθοο 1. 

Το πρώτο εδάφιο του άρθρου 1 του Π.Δ. 69/1997 (Α 

62) αντικαθίσταται ως εξής: 

» Οι αστυνομικοί τοποθετούνται και μετατίθενται μονο 
σε οργανικές θέσεις του βαθμού τους που είναι κενες η 
κενώνονται λόγω μετάθεσης συναδέλφου τους “ 

Άρθρο 2. 

1. Η περίπτωση α' της παρ. 1 του άρθρου 2 του Π.Δ. 
69/1997 αντικαθίσταται ως εξής: 

" α , Του τόπου γέννησης ή πολιτογράφησης η εγγρα¬ 


φής στα δημοτολόγια του ιδίου ή της συζύγου του ή του 
πλησιέστερου προς αυτόντόπουτης αυτής περιοχής με¬ 
τάθεσης . 

2. Στηνπαρ. 3του ιδίου ως άνω άρθρου προστίθεται πε¬ 
ρίπτωση δ' ως εξής: 

" δ. Η περιφέρεια των δήμων Βόλου και Νέας Ιωνίας Βο- 
λου". 

3 Στις υπηρεσίες δυσμενούς διαβίωσης, που αναφερο- 
νται στην περίπτωση β' της παρ. 6 του ιδίου ως άνω άρ¬ 
θρου προστίθεται και ο Αστυνομικός Σταθμός Χάλκης 
Δωδεκανήσου. 

Άρθρο 3. 

1 Η περίπτωση γ’ της παρ. 2 του άρθρου 3 του ίδιου ως 
άνω Π.Δ. αντικαθίσταται ως εξής : 

“ γ. Για την οικογενειακή του κατάσταση ο αστυνομικός 
λαμβάνει τον ακόλουθο αριθμό μορίων: 

(1) Οι έγγαμοι χωρίς τέκνα πέντε (5) μόρια. 

(2) Οι έγγαμοι με τέκνα επιπλέον δύο (2) μόρια για το 
πρώτο τέκνο, τέσσερα (4) μόρια για το δεύτερο και έξι (6) 
μόρια για το τρίτο και για καθένα από τα επόμενα τέκνα. 

(3) Οι άγαμοι γονείς και οιτελούντες σε διάσταση ή διά¬ 
ζευξη ή σε χηρεία με τέκνα δύο (2) μόρια για το πρώτο τέ¬ 
κνο, τέσσερα (4) μόρια γιατο δεύτερο και έξι (6) μόρια για 
το τρίτο και καθένα από τα επόμενα τέκνα. 

(4) Οι έγγαμοι επιπλέονπέντε (5) μόριαγια κάθε έτος υ¬ 
πηρεσίας τους μακράν του τόπου εργασίας ή ασκήσεως 
επαγγέλματοςτου συζύγου τους που πιστοποιείται με βε¬ 
βαίωση του εργοδότη ή του αρμόδιου ασφαλιστικού φο¬ 
ρέα, εφόσον ο τόπος αυτός ανήκει σε άλλη περιοχή με¬ 
τάθεσης, απέχει πέραν των τριάντα (30) χιλιομέτρων από 
την έδρα της υπηρεσίας του αστυνομικού, ανήκει στην 
περιοχή μετάθεσης του τόπου συμφερόντωντου και υπο¬ 
βάλλεται κατ' έτος αίτηση μετάθεσης για τον τόπο αυτό. 

Η υποβολή αίτησης για τον ως άνω σκοπό επιτρέπεται και 
στην περίπτωση που δεν έχουν προκηρυχθεί προς κάλυ¬ 
ψη κενές θέσεις του βαθμού τους για τη συγκεκριμένη πε¬ 
ριοχή μετάθεσης υπό τον όρο ότι συντρέχουν οι αναφε- 
ρόμενες στην παρ. 9 του άρθρου 12 του παρόντος δια¬ 
τάγματος προϋποθέσεις. 

2. Στο άρθρο 3 του ίδιου ως άνω Π.Δ. προστίθενται πα¬ 
ράγραφοι 5 και 6 ως εξής : 

» 5 . Οι αστυνομικοί που υπάγονται σε μία απο τις περι¬ 
πτώσεις α', β' και γ'της προηγούμενης παραγράφου ταυ 
παρόντος άρθρου δύνανται να υποβάλλουν αιτήσεις με¬ 
τάθεσης και όταν δεν έχουν προκηρυχθεί κενές προς κά¬ 
λυψη θεσειςτου βαθμούτους. γιατηνπεριοχή μετάθεσης 
του τόπου συμφερόντων τους, ανεξάρτητα αν έχουν τις 
προϋποθέσεις που προβλέπονται από την παρ. 9 του άρ¬ 
θρου 12 του παρόντος διατάγματος. Επί των αιτήσεων 

□υτώναποφαίνεταιτοαρμόδιοόργανο, βάσει κοινωνικών 
1 και υπηρεσιακών κριτηρίων". 

- 6. Τα μόρια που λαμβάνει ο αστυνομικός λονω απο- 
στάσεως από τον τόπο συμφερόντων ταυ ή τον τόπο ερ- 
- γασίας ή ασκήσεως επαγγέλματος του συζύγου του δια¬ 
γράφονται μετά την κοινοποίηση της διαταγής μεταθε- 
3 σής του στην περιοχή μετάθεσης του τοπου 

ή συμφερόντωντου 

Άρθρο 4. 

Στο άρθρο 4του ιδίου ως άνω Π.Δ. αντικαθίσταται η πε¬ 
ι. ρίτττωση δ' και προστίθεται περίπτωση ε' ως εξής : 

»δ. Των μετατιθεμένων στην Υπηρεσία Ασφαλείας Βου- 
ι- λής των Ελλήνων, καθώς και των αστυνομικών που υπη- 

ρετούν στο Γραφείο του Υπουργού Δημόσιας Τάξης, του 
Γενικού Γραμματέα,του Αρχηγού και των Υπαρχηγώντης 
Ελληνικής Αστυνομίας, με την επιφύλαξη των περιορι¬ 
σμών που αναφέρονται στους νέους Αστυφύλακες και Υ- 
παστυνόμους Β' και στους νεοπροαγόμενους Αρχιφύλα- 
κες 

" ε. Των συνοδών αστυνομικών σκύλων και των πυροτε¬ 
χνουργών". 

Άρθρο 5. 

1. Στο άρθρο 5 του ιδίου ως άνω Π.Δ. προστίθενται πα¬ 
ράγραφοι 3, 4, 5 και 6 ως εξής : 

" 3. Η υποβολή δήλωσης αλλαγής τόπου συμφερόντων 
δεν θίγειτον αριθμό των μορίων, που συγκεντρώθηκαν με 
βάση τονπροηγούμενο τόπο συμφερόντων. Τα μόρια αυ¬ 
τά προσμετρώνται για τη μετάθεσή του στο νέο τόπο συμ¬ 
φερόντων του, με την επιφύλαξη των διατάξεων της παρ. 
6 του άρθρου 3 του παρόντος διατάγματος", 

" 4. Οι εξερχόμενοιτων οικείων παραγωγικών Σχολών α¬ 
στυνομικοί υποβάλλουν τη δήλωση τόπου συμφερόντων 
εντός 20ημέρου από την ημερομηνία που θα παρουσια- 
σθούν στις Υπηρεσίες που τοποθετήθηκαν". 

" 5. Ως τόπο συμφερόντων οι αξιωματικοί υποχρεούνται 
να δηλώσουν τόπο όπου εδρεύει αστυνομική Υπηρεσία 
στην οργανική δύναμη, της οποίας προβλέπεται θέση α¬ 
ξιωματικού 

“ 6. Στηνπερίπτωση που ο αστυνομικός μετατεθεί, με αί¬ 
τησή του, από Υπηρεσία της περιοχής μετάθεσης του τό¬ 
που συμφερόντων του σε άλλη περιοχή μετάθεσης, θεω¬ 
ρείται ότι ο τόπος όπου εδρεύει η νέα του Υπηρεσία απο¬ 
τελεί και τόπο συμφερόντων του. Το ίδιο ισχύει και στην 
περίπτωση που ο αστυνομικός μετατίθεται με αίτησή του 
σε περιοχή μετάθεσης εκτός αυτής του τόπου συμφερό¬ 
ντων του, εφόσον δεν συμπεριέλαβε στην αίτησή του τις 
Υπηρεσίες της περιοχής μετάθεσης του τόπου συμφερό¬ 
ντων του, καίτοι για την περιοχή αυτή είχαν προκηρυχθεί 
προς κάλυψη κενές θέσεις του βαθμού του". 

Άρθρο 6. 

Στο άρθρο 6 του ιδίου ως άνω Π.Δ. προστίθεται περί¬ 
πτωση στ' ως εξής: 

11 στ. Όταν προσλαμβάνονται αστυνομικοί ειδικών καθη¬ 
κόντων ". 

Άρθρο 7. 

1. Τα τρία πρώτα εδάφια της παρ. 1 του άρθρου 7 του ι¬ 
δίου ως άνω Π.Δ. αντικαθίστανται ως εξής : 

" Οι νεοξερχόμενοι Αστυφύλακες τοποθετούνται και ε- 
κτελούν υπηρεσία για δύο (2) τουλάχιστον χρόνια υπο¬ 
χρεωτικά στις Διευθύνσεις Αστυνομικών Επιχειρήσεων, 
σε Υπηρεσίες Τροχαίας και Άμεσης Δράσης σε Αστυνο¬ 
μικά Τμήματα και Αστυνομικούς Σταθμούς. Μετά τη συ¬ 
μπλήρωση τριών (3) ετών από την έξοδό τους από τη Σχο¬ 
λή μπορούν να υπηρετούν και σε Υπηρεσίες Αγορανομίας 
και Τουρισμού, ύστερα δε από τη συμπλήρωση πενταε¬ 
τούς υπηρεσίας μπορούν να υπηρετούν σε Υπηρεσίες Α¬ 
σφαλείας και σε οποιαδήποτε άλλη μάχιμη ή επιτελική Υ¬ 
πηρεσία της Ελληνικής Αστυνομίας". 

2. Στηνπαράγραφο4του ιδίου άρθρου του ως άνω Π.Δ. 
προστίθεται εδάφιο ως εξής : 

" Εκείνοι που για οποιονδήποτε λόγο εξέρχονται της 
Σχολής μετάτηνέκδοση τηςαπόφασηςταποθέτησηςτων 
ομοταξιών συναδέλφων τους καταλαμβάνουν τις θέσεις 
που προκηρύχθηκαν και δεν καλύφθηκαν, σύμφωνα με τη 


διαδικασία που καθορίζεται στο παρόν άρθρο", 

Άρθρο 8. 

Το άρθρο 8 του Π.Δ. 69/1997 αντικαθίσταται ως εξής: 

"Άρθρο 8. 

Τοποθετήσεις νεοεξερχο μενών Υπαστυνόμων Β' 
Παραγωγικής Σχολής. 

" 1· Οι εξερχόμενοι από την Παραγωγική Σχολή Υπα- 
στυνόμοι Β' τοποθετούνται και υπηρετούν υποχρεωτικά 
για δύο (2) τουλάχιστον χρόνια σε Αστυνομικά Τμήματα, 
Αστυνομικούς Σταθμούς, Διευθύνσεις Αστυνομικών Επι¬ 
χειρήσεων, Τμήματα Δοκίμων Αστυφυλάκων, που εδρεύ¬ 
ουν εκτός της περιοχής μετάθεσης των Γ.Α.Δ. Αττικής και 
Θεσσαλονίκης και σε Τμήματα Ασφαλείας και Τμήματα 
Τροχαίας των Αστυνομικών Διευθύνσεων Κυκλάδων, Δω¬ 
δεκάνησου, Σάμου, Χίου, Λέσβου, Καστοριάς, Αλεξαν¬ 
δρούπολης, Ορεστιάδας, Φλώρινας, Ροδόπης, Ξάνθης 
και Κεφαλληνίας. Εξαιρούνται, όσοι προηγούνται στη σει¬ 
ρά εξόδου σε ποσοστό 5% των εξερχομένων, οι οποίοι 
μπορούν νατοποθετηθούν σε οποιαδήποτε Υπηρεσία της 
προτίμησής τους, βάσει της σειράς εξόδου τους, εφόσον 
υπάρχει κενή οργανική θέση, μετά από σχετική αίτησή 
τους, που υποβάλλεται στη Διεύθυνση Αστυνομικού Προ- 
σωπικού/Υ,Δ.Τ. αμέσως μετά τον καθορισμότης σειράς ε¬ 
ξόδου, καθώς και όσοι επιλέγονται μετά από διαδικασίες 
αξιολόγησης για τη Διεύθυνση Πληροφορικής./Υ.Δ.Τ. 

2. Με απόφαση του Αρχηγού της Ελληνική ς Αστυνομίας 
καθορίζεται ο αριθμός των κενών οργανικών θέσεων που 
ανάλογα με τις υπηρεσιακές ανάγκες θα πληρωθούν από 
τους νεοξερχόμενους Υπαστυνόμους Β’, κατά Διεύθυνση 
Αστυνομίας, Διεύθυνση Αστυνομικών Επιχειρήσεων, Τμή¬ 
μα Δοκίμων Αστυφυλάκων και κατά Αστυνομικό Τμήμα, 
Τμήμα Ασφαλείας, Τμήμα Τροχαΐας και Αστυνομικό Σταθ¬ 
μό των Αστυνομικών Διευθύνσεων. Για τον υπολογισμό 
των ως άνω κενών θέσεων δεν λαμβάνονται υπόψη οι θέ¬ 
σεις που θα πληρωθούν, αφενός από τους κατώτερους α¬ 
ξιωματικούς κατά τις τακτικές μεταθέσεις και αφετέρου 
από τους νέους Υπαστυνόμους, που εμπίπτουν στις εξαι- 
ρέσειςτης παρ. 1 του παρόντος άρθρου. Η Απόφαση αυ¬ 
τή κοινοποιείται στους ενδιαφερομένους, μέσω της Σχο¬ 
λής Αξιωματικών. 

3. Οι ενδιαφερόμενοι υποχρεούνται να υποβάλουν, ε¬ 
ντός δνθημέρου από την κοινοποίηση, αιτήσεις, στις ο¬ 
ποίες δηλώνουν όλες υποχρεωτικά τις Υπηρεσίες που α- 
ναφέρονται στην Απόφαση, κατά σειρά προτίμησής τους, 
ενώ αυτοί για τους οποίους έχει αποφασισθεί να στελε¬ 
χώσουν τη Διεύθυνση Πληροφορικής/Υ.Δ.Τ. στην αίτησή 
τους αναγράφουν μόνο τη Διεύθυνση Πληροφορικής. 

4. Ο Αρχηγός της Ελληνικής Αστυνομίας, με απόφασή 
του, τοποθετεί τους ενδιαφερομένους στις προκαθορι¬ 
σμένες θέσεις, ανάλογα με τον αριθμό των μορίων που 
συγκεντρώνουν, στα οποία συνυπολογίζεται η σειρά εξό¬ 
δου τους από τη Σχολή, σύμφωνα με την παρ. 6 του πα¬ 
ρόντος άρθρου, και την προτίμησή τους. Όσοι υπάγονται 
στις κατηγορίες α, β' και γ' της παρ. 4 του άρθρου 3 του 
παρόντος διατάγματος, καθώς και όσοι έχουν τις προϋ¬ 
ποθέσεις μετάθεσης για λόγους συνυπηρέτησης με συ¬ 
ζύγους αστυνομικούς ή στρατιωτικούς ή δικαστικούς λει¬ 
τουργούς τοποθετούνται στις προκηρυχθείσες θέσεις 
κατά προτεραιότητα με βάση την ως άνω αναγραφόμενη 
σειρά κατά κατηγορία και εφόσον έχουν υποβληθεί στην 
Υπηρεσία τα απαραίτητα πιστοποιητικά. 

μόρια. 

μόρια. 

μόρια. 

μόρια. 

μόρια. 

μόρια. 

μόρια. 

μόρια. 

μόρια. 

μόριο. 


5 ΟιΔιευθύνσεις Αστυνομίαςτων Γ ενικών Αστυνομικών 
Διευθύνσεων Αττικής και Θεσσαλονίκης τοποθετούν 

τους Υπαστυνόμους Β' που κατανέμονται σ αυτές σε κε¬ 
νές θέσεις των Υπηρεσιών τους, με βάση τα κριτήρια που 

καθορίζονται στην προηγούμενη παράγραφο. _ 

6. Για την τοποθέτηση μόνο των νεοεξερχομενων Υπα- 
στυνόμων Β' προστίθενται μόρια ανάλογα με τη σειρά ε¬ 
ξόδου αυτών ως εξής ■ 

μ\ Από 1-10% των εξερχομένων 10 μόρια. 

2 Από 11-20% " “ ° μόρια. 

3 Από 21-30% " " 8 ^Ρ ΐα ' 

4 Από 31-40% " " 7 Ρ°Ρ ΐα ' 

5 Από 41-50% ■ ' 6 Ρ°Ρ ια 

(6) Από 51-60% " " 8 ^ 

7 Από 61-70% “ " 4 μορΐα 

8 Από 71-80% " " 3 μ0 Ρ ΐα · 

9 Από 81-90% '· ' 2 Ρ°Ρ* α · 

( (10) Από 91-100%" " \ μορ,α 

Τα ανωτέρω μόρια διαγράφονται μετά το πέρας της το¬ 
ποθέτησης και δεν υπολογίζονται για τις περαιτέρω με- 

χοθέοείζ ' 

7 Οι Υπαστυνόμοι Β' που για οπαιονδήποτε λόγο εξέρ¬ 
χονται της Σχολής μετάτην έκδοση της απόφασηςτοπο¬ 
θέτησης των ομοταξιών συνάδελφων τους καταλαμβα 
νουν τις θέσεις που προκηρύχθηκαν και δεν καλύφθηκαν 
σύμφωνα με τη διαδικασία που προβλεπεται στο παρόν 

άρθρο". 

Άρθρο 9. 

Οιπαρ. 3,4,5, 8 και 9 του άρθρου 12του ιδίου ως άνω 

Π.Δ. αντικαθίστανται ως εξής: _ . 

■■ 3 Οι τακτικές μεταθέσεις σε Υπηρεσίες που εδρεύουν 
στην ίδια περιοχή μετάθεσης γίνονται με υπηρεσιακά και 
κοινωνικά κριτήρια, είτε ύστερα απο αίτηση τοτενδιαφε¬ 
ρομένου. είτε με πρωτοβουλία της υπηρεσίας. Αίτηση για 
υετάθεση σε οποιαδήποτε Υπηρεσία άλλης περιοχής με¬ 
τάθεσης λογίζεται ότι αφορά όλες τις Υπηρεσίες της πε- 
_ ' _"Γγί Πίτηΐΐη νίπ πιινκεκοιυένη Υπηρεσία συ- 


τάθεσηςλογίζεταιοιιαψσμυυι^ 

ριοχής αυτής. Το αίτημα για συγκεκριμένη Υπηρεσία συ 
νεκτιμάται από το αρμόδιο όργανο μαζί με τα λοιπά υπη¬ 
ρεσιακά και κοινωνικά κριτήρια. Ειδικά για την μετάθεση 
σε Υπηρεσία του αυτού τόπου λαμβανανται υποψη μονο 
τα υπηρεσιακά κριτήρια. Επιτρέπεται μετάθεση αστυνο¬ 
μικού από και προς Υπηρεσίες του αυτου τοπου και στην 
περίπτωση που στις Υπηρεσίες αυτές υπηρετουν υπερα- 
οιθυοι ουοιόβαθμοί του”. 

" 4 Οι τακτικές μεταθέσεις των ανωτέρων και ανώτατων 
αξιωματικών, καθώς και των αστυνομικών των περιπτώ¬ 
σεων α , β' και ε' του άρθρου 4 του παρόντος διατάγματος 
γίνονται με υπηρεσιακά και κοινωνικά κριτήρια, είτε με αί¬ 
τηση του ενδιαφερομένου είτε με πρωτοβουλία της Υπη¬ 
ρεσίας Κατά τα λοιπά εφαρμόζονται αναλογα οι διατά¬ 
ξεις του τελευταίου εδαφίου της προηγούμενης παρα- 

Υί ^^Οι μεταθέσεις των ανωτάτων αξιωματικών και των Α¬ 
στυνομικών Διευθυντών και Υποδιευθυντών, που ενερ- 
γούνται αμέσως μετά τις ετήσιες κρίσεις, λογίζονται ως 
τακτικές, για όσους μετατέθηκαν την περίοδο αυτή 
■ β Οι μεταθέσεις εντός του αυτου τοπου γίνονται μια 
φορά το χρόνο και κατά την περίοδο των τακτικών μετα¬ 
θέσεων. Δεν επιτρέπεται να μετατεθούν με πρωτοβουλία 
της Υπηρεσίας εκτός του αυτού τόπου αστυνομικοί μέχρι 
και του βαθμού του Αστυνόμου Α' και οι Αστυνομικοί Υπο¬ 


διευθυντές που την 15η Σεπτεμβρίου του έτους μετάθε¬ 
σης δεν συμπληρώνουν, αντίστοιχα, τρία ή δυο συνεχό¬ 
μενα χρόνια στον κατεχάμενο ή στον προηγούμενο βαθ¬ 
μό. Εξαιρούνται των ως άνω περιορισμών οι αστυνομικοί 
που εμπίπτουν στις κατηγορίες των περιπτώσεων β και ε 
του άρθρου 4 του παρόντος διατάγματος, όταν υπηρε¬ 
σιακές ανάγκες, επιβάλλουν τη μετακίνησή τους. Οι α¬ 
στυνομικοί που συμπληρώνουν ένα χρόνο σε Υπηρεσία 
δυσμενούς διαβίωσης μετατίθενται υποχρεωτικά σε άλλη 
Υπηρεσία της προτίμησής τους εντός της ίδιας περιοχής 
μετάθεσης, εφόσον επιθυμούν και υπάρχει κενή οργανι¬ 
κή θέση". , ν 

» 9 . Δικαίωμα υποβολής αίτησης μετάθεσης για Υπηρε¬ 
σίες άλλης περιοχής μετάθεσης έχει όποιος την 15η Σε¬ 
πτεμβρίου του ιδίου έτους συμπληρώνει τρία (3) συνεχό¬ 
μενα έτη σε Υπηρεσίες της ίδιας περιοχής μετάθεσης, η 
ένα (1) έτος σε Υπηρεσία δυσμενούς διαβίωσης, ενω για 
Υπηρεσίες εντός της αυτής περιοχής μετάθεσης απαι¬ 
τούνται δύο (2) έτη στον αυτό τόπο ή ένα (1) έτος σε Υπη¬ 
ρεσία δυσμενούς διαβίωσης. Για τους αστυνομικούς που 
επιθυμούν να υπηρετήσουν σε Υπηρεσίες δυσμενούς δια¬ 
βίωσης, εντός της αυτής περιοχής μετάθεσης, αρκεί η 
συμπλήρωση ενός (1) έτους στον αυτό τοπο. Οι προανα- 
φερόμενοι περιορισμοί δεν εφαρμόζονται για τους ανώ¬ 
τερους και ανώτατους αξιωματικούς. Ο χρονος φοίτησης 
στις Παραγωγικές Σχολές του Σώματος δενπροσμετρει- 
ται για τη θεμελίωση του δικαιώματος υποβολής της αι- 
τήσεως μετάθεσης". 

Άρθρο 10. 

1 Στο τέλος της περίπτωσης α' της παρ. 4 του άρθρου 
14 του ιδίου ως άνω Π,Δ. προστίθεται εδάφιο ως έξης - 
" Στην προκήρυξη των κενών θέσεων δύνανται να περι¬ 
λαμβάνονται και οι θέσεις που καλύπτονται απο αστυνο¬ 
μικούς, οι οποίοι είναι απεσπασμένοι στις Υπηρεσίες 
Φρούρησης Φυλακών και Σωφρονιστικών Καταστημα- 

2. Ηπερίπτωση β'τηςπαρ. 4τουάρθρου 14του ίδιου ως 
άνω Π.Δ. αντικαθίσταται ως εξής : 

" β Οι ανωτέρω πίνακες κοινοποιούνται στις Υπηρεσίες 
, το αργότερο μέχρι τέλος Ιανουάριου και λαμβάνουν γνω- 
) ση ενυπογράφως όλοι οι αστυνομικοί των ανωτέρω βαθ- 

- μών Οι επιθυμούντες μετάθεση για τις θέσεις αυτές υπο- 
, βάλλουν εντός του πρώτου 20 ημέρου του μηνος Φε- 

- βρουαρίου αιτήσεις για Υπηρεσίες δυο (2) περιοχών 
μετάθεσης, κατ'ανώτατο όριο. Κατά τον ίδιο χρονο υπο- 

ν βάλλονται και οι αιτήσεις για Υπηρεσίες της ιδίας περιο- 
>- γής μετάθεσης, αρμοδιότητας του κατωτέρου Συμβουλι- 
ς ου μεταθέσεων. Οι αιτήσεις περιέρχονται στη Διεύθυνση 
{. Αστυνομικού Προσωπικού/Υ.Δ.Τ το αργότερο μέχρι τε- 
ι- λους Φεβρουάριου. Κατά την πρώτη εφαρμογή της πα- 
ί- ρούσης παραγράφου οι ενδιαφερόμενοι μπορούν να υ- 
ι- ποβάλλουν αιτήσεις μεταθέσεων μέσα σε αποκλειστική 
προθεσμία είκοσι (20) ημερών απάτη δημοσίευση του πα¬ 
ν ρόντος διατάγματος". , 

3. Ηπαρ. 6του ιδίου άρθρου του ωςανω Π.Δ. αντικαθι- 

)ς σταται ως εξής : _. 

" 6. ΟινεοπροαγόμενοιΑρχιφύλακεςπου ασκουν καθη- 
ια κοντά πυροτεχνουργών, δακτυλοσκόπων εξερευνητών 
α- φωτογράφων, γραφολόγων, οπλουργών, συνοδών σκυ- 
ία λων και εκγυμναστών αυτών, μουσικών, τεχνιτών όχημα 
Ό1 των και τηλεπικοινωνιών, ιπταμένων (χειριστών - τεχνι- 
ό- τών) ελικοπτέρων, τυπογράφων, εκγυμναστών οδηγών 

και προγραμματιστών - αναλυτών - χειριστών μηχανών ει¬ 
σαγωγής στοιχείων και χειριστών του κεντρικού συστή¬ 
ματος Η/Υ και των περιφερειακών συστημάτων Η/Υ που 
είναι συνδεδεμένα σε δίκτυο με το κεντρικό σύστημα Η/Υ 
του Υπουργείου Δημόσιας Τάξης, παραμένουν στις Υπη¬ 
ρεσίες τους, εφόσον υπάρχουν κενές οργανικές θέσεις 

Αρθρο 11. 

1 . Στο τέλος της περίπτωσης α'της παρ. 2 του άρθρου 
15 του ίδιου ως άνω Π.Δ. προστίθεται εδάφιο ως εξής : 

"Στην προκήρυξη των κενών θέσεων δύνανται να περι¬ 
λαμβάνονται και οι θέσεις που καλύπτονται από αξιωμα¬ 
τικούς, οι οποίοι είναι απεσπασμένοι στις Υπηρεσίες 
Φρούρησης Φυλακών και Σωφρονιστικών Καταστημά¬ 
των 

2. Η περίπτωση β'της παρ. 2του άρθρου 15του ίδιου ως 
άνω Π .Δ, αντικαθίσταται ως εξής : 

" β. Οι ανωτέρω πίνακες κοινοποιούνται αμέσως στις Υ¬ 
πηρεσίες και λαμβάνουν γνώση ενυπογράφως όλοι οι α¬ 
ξιωματικοί του παρόντος άρθρου. Οιεπιθυμούντες μετά¬ 
θεση για τις θέσεις αυτές υποβάλλουν εντός ΙΟημέρου 
αιτήσεις για Υπηρεσίες δυο (2) περιοχών μετάθεσης, κατ' 
ανώτατο όριο. Κατεξαίρεση οι Υπαστυνόμοι Α' δύνανται 
να υποβάλλουν αιτήσεις και για προκηρυχθείσες θέσεις 
Αστυνόμων Β'. Οι ως άνω αιτήσεις εξετάζονται μόνο στην 
περίπτωση που οι θέσεις αυτές δεν καλύπτονται από α¬ 
ξιωματικούς του προβλεπόμενου βαθμού. Κατά τον ίδιο 
χρόνο υποβάλλονται και οι αιτήσεις για Υπηρεσίες της ι¬ 
δίας περιοχής μετάθεσης. Οι αιτήσεις περιέρχονται στη 
Διεύθυνση Αστυνομικού Προσωπικού εντός πενθημέρου 
από την εκπνοή της προθεσμίας υποβολής τους". 

Άρθρα 12. 

1. Η περίπτωση α'τηςπαρ. Ιτου άρθρου 17του ίδιου ως 
άνω Π.Δ. αντικαθίσταται ως εξής : 

" α. Σε περίπτωση διάπραξης ποινικού αδικήματος ή σο¬ 
βαρού πειθαρχικού παραπτώματος, το οποίο δημιουργεί 
γενικότερο πρόβλημα πειθαρχίας ή ηθικής τάξεως στην 
Υπηρεσία που υπηρετεί, μετά από πρόταση του αρμοδίου 
Πειθαρχικού Συμβουλίου, το οποίο υποχρεούται να κάνει 
ειδική μνεία στο σχετικό πρακτικό για την αναγκαιότητα ή 
μη της μετάθεσης του κρινομένου αστυνομικού 11 . 

2. Η περίπτωση γ'της παρ. 1 του άρθρου 17του ίδιου ως 
άνω Π.Δ. αντικαθίσταται ως εξής : 

" Για σοβαρό συμβάν, που αφορά τον ίδιο ή μέλος της 
οικογενείαςτου αστυνομικού και ιδίως σοβαρή απειλή κα¬ 
τά της ζωής τους ή εμπλοκή τους σε ατύχημα που προκά- 
λεσε το θάνατο ή το σοβαρό τραυματισμό ατόμου, που α¬ 
ντικειμενικά δημιουργεί πρόβλημα περαιτέρω παραμο¬ 
νής του στοντόπο όπου υπηρετεί, ύστερα από αίτησή του 
και με τη σύμφωνη γνώμη του οικείου Αστυνομικού Διευ¬ 
θυντή ή Διευθυντή ισότιμης Υπηρεσίας". 

3. Στην παρ. 1 του άρθρου 17 του ίδιου Π.Δ. προστίθε¬ 
νται περιπτώσεις ια', ιβ', ιγ', ιδ', ιε', ιστ' και ιζ' ως εξής : 

" ια. Ύστερα από αίτηση αμοιβαίας μετάθεσης, υπάτην 
προϋπόθεση ότι οι ενδιαφερόμενοι υπηρετούν σε Υπηρε¬ 
σίες της αυτής περιοχής μετάθεσης. Κατεξαίρεση επι¬ 
τρέπεται η υποβολή αίτησης αμοιβαίας μετάθεσης για 
τους αστυνομικούς μέχρι το βαθμό του Αστυνόμου Β', ε¬ 
φόσον οι υπηρεσίες που υπηρετούν οι ενδιαφερόμενοι α¬ 
νήκουν σε περιοχές μετάθεσης, για τις οπαίες οι προκη¬ 
ρυχθείσες κενές θέσεις δεν καλύφθηκαν ή οι Υπηρεσίες, 
στις οποίες ζητούν να μετατεθούν, ανήκουν στην περιοχή 


μετάθεσης του τόπου συμφερόντων τους. Νέα αίτηση α¬ 
μοιβαίας μετάθεσης δεν γίνεται δεκτή πριν τη παρέλευση 
έτους από την πραγματοποίηση της προηγούμενης \ 

" ιβ, Γ ια την κάλυψη κενής θέσης διοικούντος αξίωμα 
τικού που δημιουργείται μετά την λήξη της περιόδου 
των τακτικών μεταθέσεων. Στην περίπτωοη αυτή η θέση 
καλύπτεται με αξιωματικό απάτην ίδια περιοχή μετάθε¬ 
σης και σε περίπτωση αδυναμίας με αξιωματικό από αυ¬ 
τούς που είχαν υποβάλλει αίτηση μετάθεσης κατά τις τε¬ 
λευταίες τακτικές μεταθέσεις για τη συγκεκριμένη πε¬ 
ριοχή 

11 ιγ. Όταν αποφασισθεί απόσπαση του αστυνομικού σε 
Ελληνική Υπηρεσία ή σε Διεθνή Οργανισμό στο εξωτερι¬ 
κό, μετατίθεται στη Δ.Δ.Α.Σ. και όταν λήξει η απόσπασή 
του επιστρέφει πάλι στην Υπηρεσία, όπου υπηρετούσε 
πριν από την ανωτέρω μετάθεσή του. Αν για υπηρεσια¬ 
κούς λόγους δεν δύναται να επιστρέφει σ αυτήν μετατί¬ 
θεται σε άλλη Υπηρεσία της ίδιας περιοχής μετάθεσης". 

" ιδ. Για λόγους συνυπηρέτησης με σύζυγο στρατιωτικό 
ή δικαστικό λειτουργό ή αστυνομικό. Στην τελευταία πε¬ 
ρίπτωση, ο κατά βαθμό κατώτερος ακολουθείτον ανώτε¬ 
ρο '·. 

11 ιε. Όταν πρόκειται για μεταθέσεις αστυφυλάκων, αρ- 
χιφυλάκων και Ανθυπαστυνόμων προς τις Υπηρεσίες που 
είναι αρμόδιες για την εκτέλεση των αποφάσεων απόλυ¬ 
σης - αποστρατείας τους, προκειμένου να τύχουν εφαρ 
μογής οι διατάξεις του άρθρου 48 παρ. 16 του Π.Δ. 
161/1988 

11 ιστ. Για ανάθεση καθηκόντων ασφαλείας Υπουργών, 
Αναπληρωτών Υπουργών, Υφυπουργών ή Γ ενικών Γ ραμ- 
ματέων Υπουργείων. Στην περίπτωση αυτή οι αστυνομι¬ 
κοί μετατίθενται στην Υποδιεύθυνση Προστασίας Επισή¬ 
μων της Διεύθυνσης Ασφαλείας Αττικής ή Θεσσαλονίκης, 
ανεξάρτητα απάτην ύπαρξη κενών οργανικών θέσεων και 
στη συνέχεια αποσπώνται στο αντίστοιχο Υπουργείο. Με¬ 
τά τη λήξη της απόσπασής τους επιστρέφουν στην Υπη¬ 
ρεσία από την οποία μετατέθηκαν. Αν για υπηρεσιακούς 
λόγους δεν δύνανται να επιστρέφουν σ αυτήν μετατίθε¬ 
νται σε άλλη Υπηρεσία της ίδιας περιοχής μετάθεσης 11 . 

" ιζ. Όταν πρόκειται για μετάθεση Ανωτάτων Αξιωματι¬ 
κών ή Αστυνομικών Διευθυντών που επιβάλλεται για λό¬ 
γους υγείας, πειθαρχίας ή υπηρεσιακής επάρκειας 11 

4. Το πρώτο εδάφιο της παρ. 2του άρθρου 17του ίδιου 
ως Π.Δ. αντικαθίσταται ως εξής : 

11 2. Οι έκτακτες μεταθέσεις ενεργούνται από τα αρμό¬ 
δια για τις τακτικές μεταθέσεις όργανα τα οποία στις πε¬ 
ριπτώσεις δ' και ιδ' της προηγούμενης παραγράφου δύ- 
νανται να ενεργούν μετάθεση και σε υπηρεσίες που δεν υ¬ 
πάρχει κενή οργανική θέση του βαθμού του 

Άρθρο 13. 

Στο άρθρο 18 του ίδιου ως άνω Π.Δ, προστίθενται πα¬ 
ράγραφοι 5 και 6 ως εξής : 

“ 5. Σε περίπτωση ακύρωσης ή τροποποίησης διατα- 
χθεισών μεταθέσεων αξιωματικών, το συμβούλιο μπορεί 
να αποφασίσει και νέες μεταθέσεις προς κάλυψη του δη- 
μιουργούμενων κενών θέσεων". 

"6. Σε περίπτωση ικανοποίησης αιτήματος για ακύρωση 
μεταθέσεως που διατάχθηκε με το σύστημα των αντικει¬ 
μενικών κριτηρίων, η ακυρωθείσα μετάθεση θεωρείται ως 
πραγματοποιηθείσα, όσον αφορά τη διαγραφή των μο¬ 
ρίων λόγω αποστάσεως από τον τόπο των συμφερόντων 
καιλόγωσυνυπηρετήσεως, όπως επίσης καιόσον αφορά 

τις χρονικές προϋποθέσεις για την ανανέωση του δικαιώ¬ 
ματος υποβολής αιτήσεως μεταθέσεως ". 

Άρθρο 14. 

1. Οι περιπτώσεις β', γ' και στ' της παρ. 2 του άρθρου 19 
του ίδιου ως άνω Π.Δ. αντικαθίστανται ως εξής : 

" β. Για την ενίσχυση Υπηρεσίας προς αντιμετώπιση ε¬ 
ποχιακών ή άλλων σοβαρών υπηρεσιακών αναγκών, μέ¬ 
χρι τρεις (3) μήνες, με δυνατότητα παράτασης μέχριτρεις 
(3) ακόμη μήνες, εφόσον συναινεί σ'αυτή ο απεσπασμέ- 
νος 11 . 

" γ. Για τη συγκρότηση ειδικής ομάδας δίωξης εγκλημά¬ 
των τοπικού ενδιαφέροντος (μεταβατικό απόσπασμα) και 
μέχρι έξι (6) μήνες, με δυνατότητα παράτασης για άλλους 
έξι (6) μήνες, εφόσον συναινεί σ'αυτήν ο απεσπασμένος 

" στ, Με αίτηση του αστυνομικού για σοβαρούς λόγους 
υγείας του ίδιου ή μέλους της οικογένειας του και μέχρι 
δύο (2) μήνες για κάθε ημερολογιακό έτος. Οι σοβαροί 
λόγοι υγείας δύναται να αφορούν και τους γονείς του ίδι¬ 
ου ή του συζύγου του. Στην περίπτωση αυτή θα πρέπει να 
προσκομίσουν στην Υπηρεσία έγγραφα στοιχεία, από τα 
οποία να προκύπτει ότι δεν είναι δυνατή η φροντίδα των 
ασθενών από άλλα τέκνα τους 

2. Στην παράγραφο 2 του άρθρου 19 του ίδιου ως άνω 
Π Δ. προστίθενται περιπτώσεις ζ', η', θ' και Γ ως εξής : 

11 ζ. Γ ια τη διευκόλυνση των καθηκόντων του Προέδρου 
και του Γραμματέα των Δευτεροβαθμίων Συνδικαλιστι¬ 
κών Οργανώσεων, ύστερα από αίτησή τους, εφόσον υπη¬ 
ρετούν σε Υπηρεσία που εδρεύει εκτός της περιοχής με¬ 
τάθεσης της Γενικής Αστυνομικής Διεύθυνσης Αττικής. 
Στην περίπτωση αυτή οι ανωτέρω αποσπώνται στη Διεύ¬ 
θυνση Αστυνομικού Προσωπικού του Υ.Δ.Τ., για όσο χρό¬ 
νο διαρκεί η θητεία τους", 

" η. Για ανάθεση καθηκόντων ασφαλείας βουλευτών και 
λοιπών δικαιουμένων προσώπων, εκτός των αναφερομέ- 
νων στο εδάφιο ιστ της παρ. 1 του άρθρου 17 του παρό¬ 
ντος. Οι αστυνομικοί στην περίπτωση αυτή αποσπώνται 
στις Υποδιευθύνσεις Προστασίας Επισήμων (Υ,Π.Ε.) των 
Διευθύνσεων Ασφαλείας και μετά την αποδέσμευσή τους 
από τα συγκεκριμένα καθήκοντα επιστρέφουν στις Υπη¬ 
ρεσίες που ανήκουν οργανικά, πλην των προερχόμενων 
από την Ε.Κ.Α.Μ., οι οποίοι τοποθετούνται σε άλλες Υπη¬ 
ρεσίες της ίδιας περιοχής μετάθεσης. Γ ια το χρόνο που 
είναι απεσπασμένοι στη δύναμη των Υποδιευθύνσεων 
Προστασίας Επισήμων, τα μόρια που λαμβάνουν, κατ'ε- 
φαρμογήντης παρ. 2 εδάφ. α' του άρθρου 3 του παρό¬ 
ντος διατάγματος, υπολογίζονται με βάση την απόσταση 
του τόπου όπου εδρεύει η Υπηρεσία στην οποία έχουν α- 
ποσπασθεί από τον τόπο συμφερόντων τους, εφόσον το 
χρονικό διάστημα απόσπασής τους υπερβαίνει τους έξι 
(6) μήνες", 

" θ. Για ανάθεση καθηκόντων φρούρησης της πρωθυ- 
πουργικής κατοικίας και του Μεγάρου Μαξίμου. Στην πε¬ 
ρίπτωση αυτή οι αστυνομικοί αποσπώνται στη Διεύθυνση 
Αστυνομικών Επιχειρήσεων Αττικής. Σε ό,τι αφορά τα 
λαμβανόμενα μόρια, λόγω αποστάσεως από τον τόπο 
συμφερόντων, ισχύουν τα αναφερόμενα στην προηγού¬ 
μενη περίπτωση", 

"ι. Για εκτέλεση έργων που διαλαμβάνονται στο 
Ν.Δ. 1335/1973. Αν η απόσπαση για το λόγο αυτό διήρκε- 
σε τουλάχιστον έξι (6) μήνες δεν επιτρέπεται άλλη από¬ 
σπαση αστυνομικού για τους λόγους που αναφέρονται 
στις περιπτώσεις α', β' και γ' της παρούσας παραγράφου, 


πριν την παρέλευση έτους από τη λήξη της ως άνω από¬ 
σπασης ". 

3. Οι παρ. 4 και 5 του άρθρου 19 του ίδιου ως άνω Π.Δ. 
αντικαθίσταται ως εξής: 

" 4. Δεν επιτρέπεται απόσπαση αστυνομικού εκτός του 
αυτού τόπου γιατους λόγους που αναφέρονται στις περ. 
α', β'και γ’της παρ. 2του παρόντος άρθρου, όταν γιατους 
ίδιους λόγους έχει συμπληρώσει συνολικά εξάμηνο από¬ 
σπασης τους τελευταίους δώδεκα μήνες. Ειδικά για τις α¬ 
ποσπάσεις της ως άνω περίπτωσης γ' δεν υπάρχουν πε¬ 
ριορισμοί όταν συναινεί ο αστυνομικός και δεν δημιουρ¬ 
γεί πρόβλημα σε άλλουςτυχόν ενδιαφερομένους". 

" 5. Γιατις αποσπάσεις αστυνομικού προσωπικού στο ε¬ 
ξωτερικό εφαρμόζονται οι διατάξεις του άρθρου 50 του 
Ν. 1481/1984". 

Άρθρο 15. 

Η παρ. 1 του άρθρου 20 του ίδιου ως άνω Π,Δ. αντικα¬ 
θίσταται ως εξής: 

" 1. Οι προσωρινές μετακινήσεις γίνονται μόνο για την α¬ 
ντιμετώπιση έκτακτων, επειγουσών και σοβαρών υπηρε¬ 
σιακών αναγκών, διατάσσονται από τον Αρχηγό της Ελ¬ 
ληνικής Αστυνομίας, τους Γενικούς Αστυνομικούς Διευ¬ 
θυντές, τους Γενικούς Επιθεωρητές, τους Επιθεωρητές 
καιτους Διευθυντέςτων Αστυνομικών Διευθύνσεων για Υ¬ 
πηρεσίες της δικαιοδοσίας τους και διαρκούν όσο χρόνο 
διαρκεί η ανάγκη που τους επέβαλε, όχι όμως πέραν του 
μηνός, με την επιφύλαξη της διάταξηςτου άρθρου 15του 
Π,Δ. 22/1996". 

Άρθρο 16. 

1. Στο τέλος της παρ. 1 του άρθρου 21 του ίδιου ως άνω 
Π,Δ. προστίθεται εδάφιο ως εξής : 

" Δεν απαιτείται χορήγηση Φύλλου Πορείας, όταν πρό¬ 
κειται για εκτέλεση Υπηρεσίας εντός του αυτου τόπου ή 
και εκτός αυτού, εφόσον δεν δικαιολογείται ημερήσια ε¬ 
κτός έδρας αποζημίωση", 

2 . Η παρ. 3 του άρθρου 21 του ίδιου ως άνω Π.Δ. αντι¬ 
καθίσταται ως εξής: 

" 3. Το Φύλλο Πορείας χορηγείται στους μετακινούμε¬ 
νους με την επιφύλαξη των ειδικών διατάξεων του παρό¬ 
ντος διατάγματος, κατά το χρόνο που ορίζεται στη διατα¬ 
γή μετακίνησης. Σε καμιά περίπτωση δεν επιτρέπεται να 
χορηγηθεί Φύλλο Πορείας στους μετατιθέμενους και 
τους αποσπώμενους για τις περιπτώσεις β' και γ'της παρ. 
2του άρθρου 19,πριντηνπαρελεύση 5νθημέρου απάτην 
κοινοποίηση της σχετικής διαταγής. Όταν πρόκειται για 
υπόλογο διαχειριστή Χρηματικού και Υλικού, ο οποίος με¬ 
τατίθεται από Υπηρεσία, επιπέδου τουλάχιστον Αστυνο¬ 
μικής Διευθύνσεως, όπου λειτουργεί κεντρική Διαχείρι¬ 
ση, η προθεσμία για τη χορήγηση του Φύλλου Πορείας 
παρατείνεται κατά είκοσι (20) ημέρες 

Άρθρο 17. 

1. Το τελευταίο εδάφιο της παρ. 1 του άρθρου 23 του ί¬ 
διου ως άνω Π.Δ. αντικαθίσταται ως εξής : 

" Στους αστυνομικούς που αποσπώνται εκτός του αυτού 
τόπου και για χρονικό διάστημα μεγαλύτερο των 10 ημε¬ 
ρών, κατ'εφαρμογήντων διατάξεων των εδαφίων α', β'και 
γ'της παρ. 2 του άρθρου 19 του παρόντος διατάγματος, 
παρέχεται προθεσμία 2 ημερών για να αναχωρήσουν για 
τη νέα τους θέση ". 

2 . Στο τέλος της παρ. 5του άρθρου 23 του ίδιου ως άνω 
Π.Δ. προστίθεται εδάφιο ως εξής : 

" Κατεξαίρεση, η θεώρηση της αναχώρησης για τις Υ¬ 
πηρεσίες που τοποθετούνται οι εξερχομένοι από τις Πα¬ 
ραγωγικές Σχολές Υπαστυνόμων Β' και Αστυφυλάκων, 
δύναται να ενεργείται ταυτόχρονα με τη χορήγηση του 
Φύλλου Πορείας, εφόσον παρεμβάλλεται μετασχολική ά¬ 
δεια ή πρακτική εκπαίδευση 


Άρθρο 18. 

Η παρ. 3 του άρθρου 25 του ίδιου ως άνω Π.Δ. καταρ- 
γείται και η παρ. 1 του ίδιου άρθρου αντικαθίσταται ως ε¬ 
ξής: 

1 Οι τοποθετήσεις, μεταθέσεις και αποσπάσεις του α¬ 
στυνομικού προσωπικού πραγματοποιούνται με δαπάνες 
δημοσίου. Κατεξαίρεση οι μεταθέσεις που δεν πραγμα¬ 
τοποιούνται με βάση το σύστημα των αντικειμενικών κρι¬ 
τηρίων μπορεί να γίνονται και με δαπάνες των ενδιαφερο¬ 
μένων, εφόσον δηλώσουν τούτο στην αίτηση μεταθέσε- 
ώς τους. Ειδικά για τις αποσπάσεις των περιπτώσεων στ', 


ζ και η της παρ. 2 του άρθρου 19, καθώς και τις μεταθέ¬ 
σεις των περιπτώσεων γ , ια', ιγ', ιδ'και ιστ τηςπαρ. 1 του 
άρθρου 17του παρόντος διατάγματος δεν δικαιολογείται 
δαπάνη οε βάρος του δημοσίου". 

Άρθρο 19. 

Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος.- 

Αθήνα, 7 Απριλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΡΩΜΑΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




